Բարձր ամպերի մեջ

Բարձր ամպերի մեջ (), բնապահպանական ուղղվածությամբ հեքիաթ՝ գրված ռոք երաժիշտ Փոլ ՄաքՔարթնիի կողմից մանկագիր Ֆիլիպ Արդայի և անիմատոր Ջեֆ Դանբարի մասնակցությամբ։ Հրատարակվել է 2005 թվականի հոկտեմբերին Faber & Faber հրատարակչությունում՝ Ջեֆ Դանբարի նկարազարդումներով։

Բրիտանական The Observer թերթի գրախոսողը գիրքը կոչել է «հակակապիտալիստական» կամ «հեքիաթ անզուսպ գլոբալ կապիտալիզմի սպառնալիքների» (անգլերեն՝ a tale about the perils of unchecked global capitalism): Իր թողարկումից կարճ ժամանակ անց գիրքը թարգմանվել է մի քանի լեզուներով, ներառյալ՝ ֆրանսերեն, իսպաներեն, իտալերեն, շվեդերեն, ավստրիերեն, ֆիններեն, հունգարերեն, լեհերեն, չեխերեն, եբրայերեն, ռուսերեն (Մեծ Բրիտանիայում գիրքը տպագրվել է 500.000 տպաքանակով)։

Սյուժե 
«Վիլկա» մականունով սկյուռիկ Վիլլին () իր մայրիկի հետ ապրում էր անտառում և սիրում էր լսել մայրիկի պատմությունները Անիմալիա երկրի մասին, որտեղ կենդանիներն ապրում են կղզում միասնության և հոգատարության մեջ։ Բայց հանկարծ բուլդոզերները ոչնչացնում են նրանց անտառը, Վիլկայի մայրը մահանում է, և գազանները ցրվում են։ Սկյուռիկը որոշում է գտնել Անիմալիա երկիրը, սակայն գնում է հսկայական Մեգատրոպոլիս քաղաքը, որտեղ վեր են խոյանում երկնաքերները, սակայն կենդանիներն ապրում էին շատ թշվառ կացարաններում և աշխատում կապկանման Գրիմզայի գործարաններում։ Վիլկան քաղաքում անոթանում է Ռետսի անունով առնետին և Վերոնիկա սկյուռիկի հետ և նրանց պատմում հրաշք երկիրը գտնելու իր ծրագրի համար։ Քաղաք է գալիս ճանապարհորդ Ֆրոգոն՝ միոտանի գորտը, որին Վիլկան ճանաչում էր դեռ անտառում ապրելու ժամանակ։

Ռեստին ընկերներին առաջարկում է տեսնել, թե ինչպես է ապրում Գրիմզան, և նրանք մտնում են նրա բնակարան։ Սակայն Գրիզման նկատում է նրանց և բռնում Վերոնիկային, իսկ Ռեստինը անհետանում է։ Վիլկան հասկանում է, որ Գրիմզան և նրա օգնական Վեկֆորդը ինչ-որ կերպ իմացել են Անիմալիայի մասին, և այժմ նրանք փորձելու են ոչնչացնել այդ երկիրը։ Նրանցից առաջ ընկնելու համար Վիլկան ու Ֆրոգոն օդապարիկով ուղևորվում են որոնելու Անիմալիան և շուտով գտնում են այն։ Կղզու բնակիչները հորեղբայր Բիզոնի գլխավորությամբ ուրախությամբ են դիմավորում նրանց և պատրաստակամություն են հայտնում պաշտպանել կղզին զավթիչներից։ Վերոնիկան, սակայն, բանտարկված էր։ Այնտեղ նա ծանոթանում է լու Ալֆրեդոյի հետ, որը նրան օգնում է փախչել նրա հետևից եկած Ֆրոգոյի հետ։ Վերջինս Վերոնիկային տանում է կղզի՝ չիմանալով, որ իրենց հետևից գնում են Գրիմզան, Վեքֆորդն ու նրանց միացած Ռետսին։

Անիմալիան սկսում են ռմբակոծեկ, սակայն շուտով Ֆրոգոն կետերի օգնությամբ գերի է վերցնում Գրիմզայի ու Վեքֆորդին; Վերջիններս հայտնում են բանտի գաղտնաբառը, որը հեռախոսով հաղորդում են Ալֆրեդոյին, և նա ազատ է արձակում բանտարկված կենդանիներին։ Վիլկան ու Վերոնիկան ներում են Ռետսիին։ Մի քանի օր անց Մեգատրոպոլիսի բոլոր կենդանիները տեղափոխվում են Անիմալիա, իսկ Գրիմզան և Վեքֆորդը այնտեղ մնում են որպես ծառաներ։

Գիրքն ավարտվում է այն դատողությամբ, որ մարդու մասին պետք է դատել ըստ նրա, թե ինչպես է նա վերաբերվում կենդանիներին։

Ստեղծման և էկրանավորման պատմություն 
Փոլ ՄաքՔարթնին Ջեֆ Դանբարի հետ համագործակցել սկսել է դեռևս 1980-ական թվականների սկզբին, երբ ՄաքՔարթնիի նախաձեռնությամբ Դանբարն ստեղծել է «Ռուպերտը և գորտերի երգը» () մուլտֆիլմը։ ՄաքՔարթնին հանդես է եկել աև որպես ֆիլմի սցենարի հեղինակ և պրոդյուսեր, ինչպես նաև մասնակցել  նրա հնչյունավորմանը։ Մուլտֆիլմը թողարկվել է 1984 թվականին, իսկ We All Stand Together երգը, որ կատարում են գորտերը ֆիլմի վերջում, թողարկվել է որպես ՄաքՔարթնիի առանձին սինգլ։ Հետագայում ՄաքՔարթնին և Դանբարը միասին աշխատել են «Արևադարձային կղզու երգը» () և «Երեքշաբթի» () մուլտֆիլմերի վրա, որոնք դարձել է յուրօրինակ եռերգություն կենդանիների մասին։ 2004 թվականին այդ եռերգություն թողարկվել է DVD ֆորմատով Փոլ ՄաքՔարթնիի Երաժշտության անիմացիա և անիմացիայի հավաքածու () խորագրով։

Ծանոթագրություններ 

2005 գրքեր